Joeksmuzikant, de
As baby loog ich al te kreije in de weeg
met de hèndjes klapte ich ein melodie.
't Deurde toen neet lang veur ich mien iërste speulke kreeg
ich waas wiej ein kind zoë bliej.
Mien leeve mam die waas metein gezwich
en zag; 'dao zit meziek in dae van mich'

Refrein:
Hûër èns heej, nôow hûër èns heej,
wiej hae speule kin.
Hae doedelt en hae fiedelt,
kriés geliék zôn gooije zin.
Want as hae begint te speule,
hûërse 't dôndere in Keule.
Hae kriég idder op zien hand
oët de waeg, dao kûmp de joeksmuzikant

Met vrinde ging ich vruüger dökker nao mien stamkefee
in de hook dao sjtông ein moei pianostök.
Geej kint waal raoje waat ich toen waal dökker deej,
ich preufde toen mien gelök.
Man ze staon wies boëte op de stoep
te luüst're dèt zag toen mien vrindegroep.

Nôow met vastelaovend träöt ich beej ein joekskepèl
'ne wals of mars dèts veur mich gèn probleem
Ich gaef mèr gaas ouk al gaon die nog zoë hèl
zoë wiej geej dèt kint zeen.
En rôpe ze mei; nôow kiék um èns gaon,
dan zèk ich; jônk geliërd is aod gedaon;
Baarlo
Limburgish
Hoesloze teks